

КОМОРА ЗДРАВСТВЕНИХ

УСТАНОВА СРБИЈЕ

БЕОГРАД, Хајдук Вељков венац 4-6

Тел.: 3622-523, 3622-524

Број: 122-1/17

Датум: 27.03.2017. године

**ЗАПИСНИК**

**СА 11. СЕДНИЦЕ УПРАВНОГ ОДБОРА КОМОРЕ ЗДРАВСТВЕНИХ УСТАНОВА СРБИЈЕ, ОДРЖАНЕ 23.03.2017. ГОДИНЕ, У ИНСТИТУТУ ЗА РЕХАБИЛИТАЦИЈУ БЕОГРАД - „СЕЛТЕРС“ МЛАДЕНОВАЦ**

Седница је почела са радом у 11,50 часова.

Поред чланова Управног одбора, седници су присуствовали проф. др Христо Анђелски, главни и одговорни уредник часописа „Здравствена заштита“ и Срђан Срданов, вршилац дужности секретара Коморе.

Председник Управног одбора проф. др Георгиос Константинидис констатовао је постојање кворума за пуноважан рад и одлучивање и, уз извињење због кашњења почетка седнице, захвалио се присутнима на стрпљењу и разумевању.

Затим је прочитао предложени дневни ред за седницу, са известиоцима.

Пошто није било предлога за допуну, чланови Управног одбора једногласно су усвојили

**ДНЕВНИ РЕД**

1. Усвајање записника са 10. седнице Управног одбора Коморе здравствених

установа Србије, одржане 11.01.2017. године;

1. Утврђивање предлога Извештаја о раду Коморе за 2016. годину (известилац:

Срђан Срданов);

1. Утврђивање предлога Извештаја о финансијском пословању Коморе за 2016.

годину (известилац: Срђан Срданов),

- извршење Финансијског плана Коморе за 2016. годину,

- Биланс стања, Биланс успеха, Статистички извештај,

- Напомене уз финансијске извештаје,

- доношење Одлуке о покрићу вишка расхода над приходима;

4. Утврђивање предлога Плана рада Коморе за 2017. годину (известилац: Срђан

Срданов);

5. Утврђивање предлога Финансијског плана Коморе за 2017. годину (известилац:

Срђан Срданов);

6. Усвајање Извештаја о попису имовине и обавеза Коморе здравствених установа

Србије са стањем на дан 31.12.2016. године (известилац: Драга Корићанац);

1. Усвајање Извештаја Уредништва часописа "Здравствена заштита" за 2016.

годину и усвајање Програмске оријентације и Плана издавања часописа

"Здравствена заштита" у 2017. години (известилац: проф. др Христо Анђелски);

1. Текућа питања.

**ТАЧКА 1.**

Записник са 10. седнице Управног одбора Коморе здравствених установа Србије, одржане 11.01.2017. године, усвојен је једногласно, без примедби.

**ТАЧКА 2.**

Срђан Срданов, вршилац дужности секретара Коморе, рекао је да Извештај о раду Коморе садржи преглед активности које је Комора остварила у 2016. години, преко својих органа и радних тела, али и у оквиру Медицинског форума, при Привредној комори Србије, као и на међународном нивоу, у оквиру Европске асоцијације болница (НОРЕ), чији је Комора члан. Као најзначајније активности Коморе у претходној години издвојио је подношење Иницијативе Управном одбору РФЗО за измену Правилника о уговарању здравствене заштите за 2016. годину, у делу висине средстава опредељених за накнаду материјалних и осталих трошкова здравственим установама. Сматрајући ова средства недовољним за испуњавање законских обавеза здравствених установа у овој области, Комора је Иницијативом предложила да се накнада повећа са 1% на 15% вредности средстава за ове намене. Нажалост, РФЗО је ову Иницијативу само делимично прихватио.

Значајна је била и активност Коморе у оквиру јавне расправе на нацрте Закона о здравственој заштити и Закона о здравственом осигурању, покренуте од стране Министарства здравља. Стручна служба Коморе сачинила је иницијални текст примедби, предлога и сугестија на нацрте ових закона и позвала здравствене установе да и оне дају своје примедбе и предлоге. Обједињене примедбе, предлоге и сугестије на нацрте Закона о здравственој заштити и Закона о здравственом осигурању Комора је доставила Министарству здравља, а са истима је упознала и чланове Медицинског форума.

Срђан Срданов рекао је и да је Комора редовно разматрала финансијску ситуацију здравствених установа и адекватно реаговала на све актуелне проблеме установа из ове области. Стручна служба Коморе активно је пружала стручну помоћ здравственим установама. Комора је у 2016. години одржала два, већ традиционална саветовања, на којима су учествовали еминентни предавачи, а присуствовао завидан број представника здравствених установа. Објављена су и четири броја часописа „Здравствена заштита“, који се бесплатно доставља свим адресатима. Билтен Коморе, као интерно гласило, у 2016. години, због штедње, био је презентован само у електронској форми.

Након излагања в.д. секретара Коморе, чланови Управног одбора једногласно су донели

**ОДЛУКУ**

1. Утврђује се предлог Извештаја о раду Коморе здравствених установа Србије за 2016. годину.
2. Утврђени предлог Извештаја о раду Коморе за 2016. годину доставити Скупштини Коморе на усвајање.
3. Утврђени предлог Извештаја о раду Коморе за 2016. годину прилаже се уз ову одлуку и чини њен саставни део.

**ТАЧКА 3.**

У излагању о овој тачки дневног реда, Срђан Срданов нагласио је да бројке из Извештаја о финансијском пословању Коморе за 2016. годину говоре више од речи. Ипак, сматрао је потребним да укаже на неколико чињеница. Здравствене установе у државној својини су у стању изразитих финансијских тешкоћа и претеће неликвидности, а више од 20 установа је у блокади. Овакво стање неминовно се одразило и на пословање Коморе здравствених установа Србије. Као непрофитна организација, Комора се готово искључиво финансира од чланског доприноса својих чланица. Управо у том сегменту прихода Коморе, у 2016. години забележен је значајан пад, од близу три милиона динара. У знатно мањем обиму, на пад прихода Коморе у 2016. години, утицали су и непланирани трошкови које је Комора имала у протеклој години, а који су образложени у напоменама уз Извештај о финансијском пословању. В.д. секретара Коморе поменуо је само највећи трошак – код услуга одржавања, који се односи на одвајање струје од „Дунав групе“ и прикључење на „Палату Јадран“. Утврђени вишак расхода над приходима у 2016. години у износу од 2.974.000,13 динара биће покривен из нераспоређене добити Коморе, остварене претходних година.

Проф. Константинидис закључио је да се успева да се година финансијски изведе до краја на рачун ранијих прихода и захвалио се установама које редовно плаћају члански допринос.

Управни одбор затим је једногласно донео

**ОДЛУКУ**

1. Утврђује се предлог Извештаја о финансијском пословању Коморе здравствених установа Србије за 2016. годину:

-износи у динарима-

|  |  |  |
| --- | --- | --- |
| **Р. бр.** | **Врста прихода и расхода** | **Извршење 2016.г.** |
|  | **ПРИХОДИ** |  |
| 1 | Приходи од чланарина | 32,074,257.38 |
| 2 | Приходи од камата | 326,627.16 |
| 3 | Остали приходи- курсне разлике | 8,846.91 |
| 4 | Приходи од вршења услуга | 122,888.34 |
|  |  |  |
|  | **Укупни приходи** | **32,532,619.79** |
|  | **РАСХОДИ** |  |
| 1 | Трошкови материјала | 90,141.23 |
| 2 | Трошкови горива и енергије | 1,293,783.94 |
|  | Трошкови једнократног отписа алата и инветара | 25,440.00 |
| 3 | Бруто зараде | 19,629,155.55 |
| 4 | Доприноси на терет послодавца | 3,523,218.81 |
| 6 | Накнаде по ауторским уговорима | 693,306.04 |
| 7 | Трошкови накнаде председнику Управног одбора | 665231.04 |
| 7а | Трошкови накнаде заменику председника Управног одбора | 399,138.60 |
| 8а | Накнаде трошкова запослених – превоз | 473,255.52 |
| 8б | Накнаде трошкова запослених – службени пут | 335,351.68 |
| 8ц | Давања деци запослених – Нова Година | 45,830.00 |
| 8д | Накнада трошкова другим физичким лицима | 210,293.13 |
| 8е | Отпремнине и јубиларне награде | 769,210.08 |
| 10 | Трошкови транспортних услуга и ПТТ | 338,457.44 |
| 11 | Трошкови услуга одржавања | 829,836.84 |
|  | Трошкови закупнина | 0 |
| 12 | Трошкови оглашавање, рекламе и пропаганде | 66,364.00 |
| 13 | Трошкови производних услуга | 703,660.86 |
| 14 | Трошкови амортизације | 2,684,659.42 |
| 15 | Трошкови непроизводних услуга | 729,818.40 |
| 16 | Трошкови репрезентације | 403,750.36 |
| 17 | Трошкови осигурања имовине | 151,073.94 |
| 18 | Трошкови платног промета | 85,693.80 |
| 19 | Трошкови чланарина | 308,082.50 |
| 19 | Накнада за грађевинско земљиште и порези који терете трошкове | 670,831.60 |
| 20 | Остали нематеријални трошкови/адм.таксе и стручна литература | 376,067.83 |
| 21 | Остали трошкови | 4,967.31 |
|  | **Укупни расходи (од 1 до 20)** | **35,506,619.92** |
|  | **РАЗЛИКА ПРИХОДА И РАСХОДА** | **-2,974,000.13** |

1. Утврђени предлог Извештаја о финансијском пословању Коморе за 2016. годину доставити Скупштини Коморе на усвајање.

**ТАЧКА 4.**

Вршилац дужности секретара Коморе Срђан Срданов рекао је да су Планом рада Коморе за 2017. годину дефинисани најзначајнији задаци органа и радних тела Коморе, као и Стручне службе Коморе у овој години. Комора ће и у 2017. години Министарству здравља и Реоубличком фонду за здравствено осигурање указивати на најважније проблеме у пословању здравствених установа, предлажући адекватна решења. Планирано је и да примена нових Закона о здравственој заштити и Закона о здравственом осигурању, уколико у овој години буду усвојени, што се очекује, буде једна од тема саветовања, односно радно-стручних састанака у организацији Коморе.

Комора ће и даље пратити и анализирати финансијско пословање здравствених установа и благовремено предочавати Министарству здравља и РФЗО проблеме здравствених установа у тој области. У оквиру међународне сарадње планиран је наставак и унапређење сарадње са Европским удружењем болница НОРЕ, чији је Комора члан. У 2017. години планирана су два саветовања без котизације, издавање 4 броја часописа „Здравствена заштита“ и 4 броја Билтена Коморе, који ће се електронским путем доставити здравственим установама.

Управни одбор је након тога једногласно донео

**ОДЛУКУ**

1. Утврђује се предлог Плана рада Коморе здравствених установа Србије за 2017. годину.
2. Утврђени предлог Плана рада Коморе за 2017. годину доставити Скупштини Коморе на усвајање.
3. Утврђени предлог Плана рада Коморе за 2017. годину прилаже се уз ову одлуку и чини њен саставни део.

**ТАЧКА 5.**

Што се тиче Финансијског плана Коморе за 2017. годину, Срђан Срданов рекао је да су, уз максимално могућу штедњу на свим позицијама, али не на рачун квалитета услуга, приходи од чланског доприноса планирани на нешто вишем нивоу од извршења у претходној години. Планира се и појачана активност на наплати чланског доприноса, што би, уз позитиван ефекат повећања плата у здравству, омогућило извршење Финансијског плана Коморе.

Председник Управног одбора рекао је да Финансијски план Коморе за 2017. годину садржи мање-више исте ставке, као претходних година. Покушаће се смањити неке трошкове, као нпр. чланарину НОРЕ-у, иако је на томе већ доста урађено. Проф. Константинидис говорио је и о запосленима у Стручној служби Коморе. Приметно је стално смањење броја извршилаца; тако и ове године троје њих одлази у пензију, а планира се пријем само двоје. Више од тога неће се моћи смањивати, да би Комора остала функционална. Међутим, није у питању само број запослених, већ и њихово прилагођавање захтевима времена, тако да би, поред броја запослених, вероватно требало размотрити и редефинисати неке од обавеза и врсту активности које Комора сада обавља.

Затим су чланови Управног одбора једногласно донели

**ОДЛУКУ**

1. Утврђује се предлог Финансијског плана Коморе здравствених установа Србије за 2017. годину:

-износи у динарима-

|  |  |  |
| --- | --- | --- |
| Р. бр. | Врста прихода и расхода | План за 2017.г. |
|  | ПРИХОДИ |  |
| 1 | Приходи од чланарина | 33,484,113.98 |
| 2 | Приходи од камата | 300,000.00 |
|  |  |  |
| 3 | Приходи од вршења услуга (закуп) | 230,000.00 |
|  | Укупни приходи | 34,014,113.98 |
|  | РАСХОДИ |  |
| 1 | Трошкови материјала | 115,000.00 |
| 2 | Трошкови горива и енергије | 1,100,000.00 |
|  |  |  |
| 3 | Бруто зараде | 17,627,535.00 |
| 4 | Доприноси на терет послодавца | 3,143,178.50 |
| 6 | Накнаде по ауторским уговорима | 640,000.00 |
| 7 | Трошкови накнаде председнику Управног одбора | 665,231.04 |
| 7а | Трошкови накнаде заменику председника Управног одбора | 399,138.60 |
| 8а | Накнаде трошкова запослених – превоз | 450,000.00 |
| 8б | Накнаде трошкова запослених – службени пут | 320,000.00 |
| 8ц | Давања деци запослених – Нова Година | 50,000.00 |
| 8д | Накнада трошкова другим физичким лицима | 250,000.00 |
| 8е | Отпремнине и јубиларне награде | 2,053,036.00 |
| 10 | Трошкови транспортних услуга и ПТТ | 350,000.00 |
| 11 | Трошкови услуга одржавања | 829,836.84 |
|  | Трошкови закупнина | 85,000.00 |
| 12 | Трошкови оглашавања, рекламе и пропаганде | 50,000.00 |
| 13 | Трошкови производних услуга | 700,000.00 |
| 14 | Трошкови амортизације | 2,600,000.00 |
| 15 | Трошкови непроизводних услуга | 731,158.00 |
| 16 | Трошкови репрезентације | 250,000.00 |
| 17 | Трошкови осигурања имовине | 150,000.00 |
| 18 | Трошкови платног промета | 85,000.00 |
| 19 | Трошкови чланарина | 320,000.00 |
| 19 | Накнада за грађевинско земљиште и порези који терете трошкове | 670,000.00 |
| 20 | Остали нематеријални трошкови/адм.таксе и стручна литература | 375,000.00 |
| 21 | Остали трошкови | 5,000.00 |
|  | Укупни расходи (од 1 до 20) | 34,014,113.98 |
|  | РАЗЛИКА ПРИХОДА И РАСХОДА | 0 |

2. Наредбодавац за извршење наведеног Финансијског плана је секретар Коморе.

1. Утврђени предлог Финансијског плана доставити Скупштини Коморе на усвајање.
2. До доношења Финансијског плана од стране Скупштине Коморе, финансирање активности Коморе у 2017. години вршити у складу са напред утврђеним предлогом Финансијског плана за 2017. годину.

**ТАЧКА 6.**

Извештај о попису имовине и обавеза Коморе са стањем на дан 31.12.2016. године, укратко је изложила Драга Корићанац, председник Комисије за попис и виши стручни сарадник у Стручној служби Коморе. Рекла је да је попис обављен у законском року и у складу са свим позитивним прописима те да нема ни мањкова ни вишкова. Посебно је образложила предлог комисије да се расходују таксативно наведена основна средства, која су већ отписана и књиговодствено искњижена.

Проф. Константинидис приметио је да је попис у Комори релативно једноставан у односу на пописе у здравственим установама и позвао чланове Управног одбора да га усвоје, како је предложен.

Управни одбор затим је једногласно донео

**ОДЛУКУ**

**О УСВАЈАЊУ ИЗВЕШТАЈА О ПОПИСУ ИМОВИНЕ И ОБАВЕЗА**

**КОМОРЕ ЗДРАВСТВЕНИХ УСТАНОВА СРБИЈЕ**

**са стањем на дан 31.12.2016. године**

1. Усваја се Извештај о попису имовине и обавеза Коморе здравствених установа Србије са стањем на дан 31.12.2016. године, који је саставила Комисија за попис имовине и обавеза, именована решењем секретара Коморе бр. 712/16 од 30.11.2016. године.

2. Расходовати основна средстава према предлогу Комисије из тачке 1. подтачка 1.2. Извештаја о попису имовине и обавеза Коморе здравствених установа Србије, са стањем на дан 31.12.2016. године.

3. Секретар Коморе формираће посебну комисију, која ће расходовану опрему уклонити, односно отуђити, у складу са прописима који регулишу ову област.

4. Саставни део ове одлуке је Извештај о извршеном попису.

5. Одлуку са Извештајем о извршеном попису доставити рачуноводству, ради усклађивања књиговодственог стања пописане имовине и обавеза са стварним стањем.

6. Секретар Коморе обезбедиће спровођење ове одлуке.

**ТАЧКА 7.**

Проф. др Христо Анђелски, главни и одговорни уредник часописа „Здравствена заштита“, рекао је да часопис, чији је издавач Комора, излази од 1972. године, тако да је 2016. година била 45. година излажења овог часописа. У 2016. години објављена су планирана четири броја, са укупним обимом текста од око 280 страница. Квалитет објављених радова је на високом нивоу јер су то углавном оригинални радови. Исто се планира и за 2017. годину. Теме радова односе се, претежно, на стање и појаве које су актуелне или представљају допринос, у ширем смислу, социјално-медицинској теорији, као и свакодневном раду и активностима здравствених установа.

Проф. Константинидис нагласио је да часопис још увек има ознаку М53 у регистру Министарства просвете, науке и технолошког развоја, као „национална публикација од посебног интереса за науку“, што подразумева да се уважава за примаријат и лиценцирање. Сматра да су четири броја годишње минимум на којем се мора остати.

Управни одбор је затим једногласно донео

**ОДЛУКУ**

1. Усваја се Извештај Уредништва часописа ''Здравствена заштита'' за 2016. годину.
2. Усваја се Програмска оријентација и План издавања часописа ''Здравствена заштита'' у 2017. години.
3. Саставни део ове oдлуке је Извештај Уредништва и Програмска оријентација и План издавања часописа.

Седница је завршила са радом у 12,10 часова.

Записник саставила: **ПРЕДСЕДНИК**

Татјана Мартинац **УПРАВНОГ ОДБОРА**

проф. др Георгиос Константинидис